युधिष्ठिर द्वारा राजसूय-यज्ञ के लिए सभी देशों के राजाओं को आमंत्रित किया गया। पाण्डवों के सभी मित्र और रिश्तेदार भी यज्ञ में उपस्थित हुए। धर्मराज युधिष्ठिर ने भीष्म पितामह से पूछा कि समस्त उपस्थित राजाओं में सर्वप्रथम किसकी पूजा करें? आप किसे सर्वश्रेष्ठ और पूजा के योग्य समझते हैं? तब पितामह ने कहा कि इस समय पृथ्वी पर यदुवंश शिरोमणि भगवान श्रीकृष्ण ही सबसे बढ़कर पूजा के पात्र हैं। पितामह की आज्ञा मिलते ही प्रतापी सहदेव ने विधिपूर्वक श्रीकृष्ण को अघ्र्यदान किया, चारों ओर आनन्द मनाया जाने लगा।